באותו הערב הייתי כבר בתחנת משטרת לב ראשון (אני ראשלצ"י) לאחר שכבר בצהריים דיווחתי על הגניבה והאופנוע נרשם כגנוב במאגר. השוטר\חוקר לא הפסיק לזרוק הערות על זה שהוא היה צריך להיות כבר בבית ושהוא לא היה צריך לקבל אותי בכלל אבל הוא עשה זאת בכל זאת (כאילו שזה בהחלט שיפר את המצב), הרגשתי יחס של זלזול, רציתי להציג בפניו את הסרטונים והתמונות של החשודים שהיו לי וזה אפילו לא עניין אותו(ככה זה כשאתה מתמרמר מול הנפגע עבירה על זה שאתה יוצא לפנסייה עוד חודשיים ואין לך כוח או סבלנות להפגין יכולת רגשית).הוא אמר שאראה את הראיות שאספתי לחוקר מרחב איילון וחבל שהגעתי לתחנת ראשון ולא לתחנת חולון (מסתבר שאם העבירה קרתה בחולון, למשטרת ראשון לא אכפת ולהפך, כל אחד זורק אחריות על האחר) השוטר אמר שבמידה ואני מעוניין לשבת עם חוקר ולהציג בפנים את מה שיש לי אני אצטרך להגיע למשטרת חולון. (כמובן שאני ללא הכלי תחבורה היחיד שהיה לי)

למחרת אחרי העבודה החלטתי להגיע למשטרת חולון ולאחר שהגעתי לשם התברר שאין שם בכלל מחלקת חוקרים למרות שהשוטר מתחנת ראשון לציון אמר לי שאכן יש שם ושעליי להגיע לשם. מסתבר שהתיק נמצא אצל משטרת בת ים ואני צריך להגיע לשם (קצת חוסר התחשבות בתור אחד שגנבו לו את הכלי תחבורה לא? בנוסף שגם כניסת השבת התקרבה) בכל זאת הגעתי למשטרת בת ים ולמזלי לא היה שום תור וישבתי עם החוקרת והסברתי לה בדיוק מה קרה והצגתי בפניה את כל המידע והראיות שהיו לי.







כבר בתחילת השבוע ביום שני הגיע אחד החוקרים למתחם העבודה שלי, שם הכוונתי אותו בדיוק למחשב היכן נמצאות ההקלטות של המצלמות, הסברתי לו בדיוק באיזה שעה הם הגיעו, מה הם עשו, איפה הם קנו, איך הם קנו (אשראי\מזומן),בנוסף הצלחתי להגיע דרך קבוצות פייסבוק לעד שהיה נוכח בזמן הגניבה וזיהה את החשודים והעברתי את המידע למשטרה. הספקתי כבר בעצמי לעשות חקירה ונתתי הכל על מגש של כסף.

ביום רביעי, אותו חוקר מגיע אליי לעבודה ואומר לי "תפסנו אותם, זיהו אותם במשטרת לב יפו, הם בחקירה, עכשיו צריך לבדוק מה עם האופנוע שלך".

ומאז לא עודכנתי יותר בכלום, ראיתי באתר של נפגעי עבירה שהם במעצר ולאחר מכן שוחררו למעצר בית והתיק הועבר למחלקת תביעות נוער ת"א, ובמהלך כל החודשיים האלה עקבתי אחרי התיק דרך האתר של נפגעי העבירה ושום דבר לא השתנה, אלא שהשבוע נכנסתי שוב וראיתי שהתיק נסגר מחוסר ראיות ב30.9(??)

ואני חושב לעצמי, איך דבר כזה יכול להיות? היו להם את כל הראיות שהיה צריך, נתתי להם תצלומי פנים, חשבוניות קניה באשראי, מספרי טלפון, הגשתי להם ממש הכל והם אף זיהו אותם (כנראה חבר'ה מוכרים למשטרה) ,אני לא יכול לחשוב על דבר אחד שהיה להם חסר.

כנראה שאת האופנוע ואת הכסף שלי כבר לא אקבל בחזרה אבל זה גורם לי לתהות, אם תיק כזה שכל הראיות היו מונחות על השולחן נסגר מחוסר ראיות מה יקרה לאנשים שמצבם יותר גרוע?? לנפגעי אונס והטרדה?? לאנשים שהותקפו??

אני רק יודע שאני הייתי 100, לגבי כל השאר.....

רק תחשבו על זה.....